《金溪县孝女庙乐歌三章 其一》
元代·杨翮

灵之来兮两旗张，导旌幢兮锵琳琅。缤晻暧兮相颉颃，并辎軿兮归故乡。

归故乡兮民所望，昭肸蚃兮曶洋洋。庭燎辉兮夜未央，椒兰发兮郁芬芳。

民报祀兮弗敢忘，心屏营兮咸肃将，灵格思兮民乐康。

作者简介：元上元人，字文举。杨刚中子。承其家学。工古文。初为江浙行省掾，历江浙儒学提举，迁太常博士。有《佩玉斋类稿》。